Foto: AP Suriyaning Halab shahrida qurollangan muxolifat BMT idorasini o‘qqa tutgandan keyin xalqaro tashkilot xodimlari evakuatsiya qilingan. Bu haqda BMTning Suriya bo‘yicha maxsus elchisi yordamchisi Yan Egelann ma’lum qildi, deb xabar bermoqda RIA “Novosti” axborot agentligi. "Bizning ofis qurollangan muxolifat guruhlari tomonidan hujumga uchradi. Biz xodimlarni evakuatsiya qildik. Biz G‘arbiy Halabga qaytishga umid qilamiz. Ayni vaqtda bizga G‘arbiy Halabda xodimlar yetishmayapti. Xodimlarimiz Xoms va Damashqqa ko‘chirib ketilganlar", deb ma’lum qildi Egelann. Ta’kidlanishicha, BMT o‘z xodimlarini Halabdagi idoraga qaytarishga umid qilmoqda. Biroq Egelannning aytishicha, buning uchun "birinchi navbatda xavfsizlik bilan bog‘liq vaziyatga baho berish lozim".